Rolando Alarcón

Rolando Alarcón (5. elokuuta 1929 Sewell – 4. helmikuuta 1973 Santiago de Chile) oli chileläinen laulaja-lauluntekijä ja runoilija, joka varsinaiselta ammatiltaan oli opettaja. Kotimaansa ulkopuolella sangen tuntemattomaksi jäänyt Alarcón oli Chilessä suosittu artisti, jonka hautajaisiin osallistui myös maan presidentti Salvador Allende.Rolando Alarcón  MusicaPopular. Viitattu 9.4.2014.

Alarcón aloitti uransa 1950-luvun alussa muutettuaan Chilen pääkaupunkiin Santiagoon, jossa hän työskenteli musiikinopettajana. Alarcón oli mukana muun muassa Cuncumén-lauluyhtyeessä, joka 1950- ja 1960-lukujen vaihteessa kiersi kahteen otteeseen Euroopassa. Hän oli homoseksuaaliAndrés Salazar, Gonzalo: "Raro – Una historia gay de Chile, de Óscar Contardo" Revista Nomadías, nro 16/2012. Viitattu 9.4.2014. ja kuului Chilen kommunistisen puolueen kannattajiin. 1960-luvun aikana Alarcón nousi merkittäväksi vaikuttajaksi Chilessä syntyneessä ja myöhemmin koko latinalaiseen Amerikkaan levinneessä poliittisessa nueva canción -laululiikkeessä. Hän julkaisi 13 studioalbumia, joista tunnetuin on vuonna 1968 ilmestynyt Espanjan sisällissodan aikaisia tasavaltalaisten lauluja sisältävä Canciones de la Guerra Civil Española. Alarcónin kappaleita ovat myöhemmin levyttäneet myös ulkomaiset artistit kuten Joan Baez.Rolando Alarcón Cancioneros.com. Viitattu 9.4.2014.

Rolando Alarcón kuoli sydänkohtaukseen sairaalassa tehdyn leikkauksen aikana vain 43-vuotiaana helmikuussa 1973.Rolando Alarcón David P. Anderson. Viitattu 9.4.2014. Seitsemää kuukautta myöhemmin Chilessä tapahtui sotilasvallankaappaus, jonka yhteydessä murhattiin muun muassa Alarcónia huomattavasti tunnetummaksi noussut lauluntekijä Víctor Jara.

 Diskografia 
Traditional Chilean Songs (1960)
Chile Nuevo (1964)
Rolando Alarcón y sus canciones (1965)
Rolando Alarcón (1966)
El nuevo Rolando Alarcón (1967)
Canciones de la Guerra Civil Española (1968)
El mundo folklórico de Rolando Alarcón (1969)
A la resistencia española (1969)
Por Cuba y Vietnam (1969)
El hombre (1970)
Canta a los poetas soviéticos (1971)
Canciones desde una prisión (1971)
El alma de mi pueblo (1972)

 Lähteet 

 Aiheesta muualla 
Rolando Alarcón -sivusto 

Luokka:Chileläiset muusikot
Luokka:Laulaja-lauluntekijät
Luokka:Chileläiset kommunistit
Luokka:Vuonna 1929 syntyneet
Luokka:Vuonna 1973 kuolleet